Document ID: /roh_data/filtered/fineweb-2-filterrobots_roh.jsonl.gz/18596

Il traffic privat da l'Italia en il Tessin saja tschessà per 60%, ha declerà il directur da l'administraziun federala da duana Christian Bock. Dapi sonda las 15:30 valan las novas directivas dal Cussegl federal – numnadamain da reintroducir controllas al cunfin cun l'Italia. Il dumber dals cunfinaris saja era sa reducì la damaun - quai per passa la mesadad. A prest 300 persunas hajan ins refusà d'entrar en Svizra.
Venderdi aveva il Cussegl federal decis da puspè introducir las controllas al cunfin cun l'Italia. Las controllas sistematicas – sco en il Tessin - fa la Svizra era sin ils passagis en ils chantuns Grischun e Vallais. Senn da las restricziuns èsi che la populaziun svizra vegnia protegida ed er da garantir las capacitads en il sistem da sanadad svizzer.